CELEX: 62018CN0026
Language: ro
Date: 2018-01-16 00:00:00
Title: Cauza C-26/18: Cerere de decizie preliminară introdusă de Hessisches Finanzgericht (Germania) la 16 ianuarie 2018 – Federal Express Corporation, Deutsche Niederlassung/Hauptzollamt Frankfurt am Main

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/3
            
         Cerere de decizie preliminară introdusă de Hessisches Finanzgericht (Germania) la 16 ianuarie 2018 – Federal Express Corporation, Deutsche Niederlassung/Hauptzollamt Frankfurt am Main
   (Cauza C-26/18)
   (2018/C 152/04)
   Limba de procedură: germana
   
      Instanța de trimitere
   
   Hessisches Finanzgericht
   
      Părțile din procedura principală
   
   
      Reclamantă: Federal Express Corporation, Deutsche Niederlassung
   
      Pârât: Hauptzollamt Frankfurt am Main
   
      Întrebările preliminare
   
   
               1)
            
            
               Un import în sensul articolului 2 alineatul (1) litera (d) și al articolului 30 din Directiva 2006/112/CE a Consiliului privind sistemul comun al taxei pe valoarea adăugată (1) presupune că bunul introdus pe teritoriul Uniunii trebuie să intre în circuitul economic al Uniunii sau este suficient să existe doar riscul ca acesta să intre în circuitul economic al Uniunii?
               În cazul în care importul presupune intrarea unui bun în circuitul economic al Uniunii:
            
         
               2)
            
            
               Bunul introdus pe teritoriul Uniunii Europene intră deja în circuitul economic al acesteia atunci când, prin încălcarea legislației vamale, bunul nu este plasat sub unul dintre regimurile prevăzute la articolul 61 primul paragraf din directivă sau, cu toate că inițial acesta este plasat sub un asemenea regim, ulterior, în urma unui comportament contrar legislației vamale, bunul în discuție nu mai este plasat sub regimul respectiv ori, în cazul unui comportament contrar legislației vamale, intrarea în circuitul economic al Uniunii presupune că, în urma acestui comportament ilicit, bunul a intrat în circuitul economic al Uniunii pe teritoriul fiscal al statului membru în care a fost săvârșit comportamentul ilicit și a putut face obiectul unui consum sau al unei utilizări?
            
         
      (1)  JO L 347, p. 1, Ediție specială, 09/vol. 3, p. 7.